open-index/open-wikipedia-markdown huggingface dataset:
Polykrates

**Polykrates**, sønn av Aiakes, var tyrann av Samos fra 535 til 515 f.Kr.

Han tok makten under en festival til Hera med sine brødre Pantagnotos og Syloson, men fikk snart drept Pantagnotos og sendte Syloson i eksil og tok full kontroll. Han allierte seg så med Amasis II, farao i Egypt, i tillegg til tyrannen Lygdamis av Naxos. Med en marine på 100 pentekontere og en hær på 1000 bueskyttere, plyndret han øyene i Egeerhavet og byene på den joniske kysten av Lilleasia der han beseiret marinene til Lesbos og Milet. Han erobret også den lille øya Rhenea som han knyttet til nærliggende Delos som et offer til Apollon.

Han hadde et rykte som både intens kriger og opplyst tyrann. På Samos bygget han en akvedukt, et stort tempel til Hera (som Amasis dedikerte mange gaver til) og et palass som senere ble gjenoppbygget av den romerske keiseren Caligula. I 522 f.Kr. feiret han en uvanlig dobbel festival til ære for guden Apollon av Delos og av Delfi. Det ble antydet at *[[den homeriske hymne]]n til Apollon*, noen ganger tillagt Kynaithos av Khíos, ble satt sammen for denne anledningen. Polykrates var beskytter av poeten Anakreon og den krotonske legen Demokedes.

## Se også

*Polykrates-sagnet

## Referanser
Rochdale (distrikt)

**Rochdale** er et administrativt distrikt med status som metropolitan borough i Stor-Manchester i England. Det har navn etter administrasjonssenteret Rochdale, som også er største by. 

Distriktet ble opprettet 1. april 1974 ved sammenslåing av Rochdale, Heywood, Middleton, Littleborough, Milnrow og Wardle. Samtlige distrikter tilhørte inntil reformen Lancashire. Distriktet er det største i Stor-Manchester. Det dekker et areal på 158,08 km² og hadde 211&nbsp;699 innbyggere i 2011.

## Steder i distriktet
* Castleton
* Heywood
* Littleborough
* Milnrow
* Rochdale
* Wardle

## Referanser


## Eksterne lenker
*
World Methodist Council

**World Methodist Council** ble stiftet i år 1881, og er en samling av Metodistkirker verden rundt som bekjenner seg til John Wesleys lære.

Det største kirkesamfunnet innenfor samlingen er United Methodist Church, hvor blant annet skandinaviske metodistkirker tilhører. African Methodist Episcopal Church er en annen stor gruppering som hovedsakelig bare opererer i Amerikas forente stater.

Rådet har forsamlingssteder i Lake Junaluska i Nord-Carolina og i Genève i Sveits.

Rådet omfatter flere komiteer som tar seg av lærespørsmål, sosialt arbeid, ungdomsarbeid og annet.

## Eksterne lenker
* World Methodist Council 
* World Methodist Evangelism
* World Methodist Evangelism Institute 
* World Methodist Peace Award
Team Visma-Lease a Bike

**Team Visma  Lease a Bike** er et profesjonelt sykkellag fra Nederland som deltar i UCI WorldTour. 

I perioden 1996 til 2012 var laget sponset av den nederlandske banken Rabobank og bar navnet *Rabobank Cycling Team*. 19. oktober 2012 ble det offentliggjort at banken trakk seg som sponsor, og ledelsen oppgav dopingavsløringene som var kommet fra USA som årsak. Ledelsen i banken uttalte at de ikke hadde tro på at sporten var blitt ren, og heller ikke var overbevist om at det kom til å bli bedre. Deretter bar laget navnet *Blanco Pro Cycling* frem til Tour de France 2013, da det amerikanske elektronikkfirmaet *Belkin International* overtok som sponsor og navnet ble endret til *Belkin Pro Cycling Team*. 17. juni 2014 bekjentgjorde Belkin at sponsoravtalen avsluttes etter 2014-sesongen, og i juli samme år signerte det nederlandske spillselskapet *Lotto* og markedsføringsfirmaet *BrandLoyalty* en intensjonsavtale slik at sykkellagets framtid ble sikret de neste to årene. I 2016 ble avtalen fornyet til ut 2018.

Før 2019-sesongen kom det norske IT-selskapet Visma inn som navnesponsor i stedet for Lotto.

## 2026
### Ryttere

### Seire


Fil:Henninger Turm-2005-RABOBANK.jpg|Rabobank-laget i 2005
Fil:Rabobank 2-19-09.jpg|Rabobank-laget i 2009
Fil:Oscar-Freire.jpg|Oscár Freire i 2011
Fil:Tour de Romandie 2013 - Stage 5 - Podium - Wilco Kelderman 1.jpg|Wilco Kelderman i 2013
Fil:Tongeren - Ronde van Limburg, 15 juni 2014 (B074).JPG|Belkin-laget i 2014
Fil:Lotto Jumbo bus at Panorama Hotell Resort.jpg|Lagbussen til Lotto Jumbo under Sykkel-VM 2017
File:2022 VLC Men Start Team Jumbo-Visma.jpg|Team Jumbo-Visma 2022.


## Referanser


## Eksterne lenker
*
Serubabel

**Serubabel** (hebraisk: זְרֻבָּבֶל moderne: *Zrubbavel* tiberisk: *Zərubbāḇél*; gresk: Ζοροβαβέλ, *Zorovavel*; latin: *Zorobabel*) var ifølge Bibelen sønnesønn av Jojakin, som hadde vært konge i Juda, men ble bortført til Babylon før rikets fall. Serubabel ble stattholder etter hjemkomsten og spilte en viktig rolle i gjenoppbyggelsen av Jerusalem og Tempelet. 

Hvorvidt han virkelig hadde vært leder for dem som først vendte tilbake fra Babylon, er uvisst, ettersom den fortegnelse over de hjemvendte som finnes i *[[Esras bok]]* kap. 2 og hos Nehemja kap. 7, av flere forskere betraktes som gjeldende for en senere tid. 

På profetene Haggais og Sakarjas tid (520) sto i alle fall Serubabel med ypperstepresten Josva i spissen for jødene i Jerusalem. Serubabel var ds persernes stattholder over den jødiske kolonien (Haggai 1,1), og såvel Haggai som Sakarja utpekte ham til og med som den kommende Messias (Haggai 2,21-24, Sakarja 6,9 ff.). Hvor lenge Serubabel innehadde sin stilling som jødenes verdslige overhode, vet man ikke, ettersom han etter denne tid forsvant ut av historien.

I *[[Sakarjas bok]]* kap. 4 fortelles profetens visjon om to oliventrær ved den syvarmede lysestaken («*To oliventrær står ved siden av staken*») som engelen forklarer betydningen av: «*Dette er de to som er salvet med fin olje, de som står foran hele jordens herre.*» Oliventrærne er symbol for de to messiasene, Serubal og ypperstepresten Josva, trolig opphavet til tanken om to messiaser - en kongelig (Serubabel) og en prestelig (Josva) - som gjenfinnes i Qumran-tekstene.

Serubabel oppgis som Jesu stamfar; i *[[Matteusevangeliet]]* 1,13, spores Jesu slektslinje på farssiden tilbake til Serubabels sønn Abiud, mens *[[Lukasevangeliet]]* 3,27 fører den tilbake til en annen sønn, Rhesa.

## Referanser


## Eksterne lenker
* 
* 
* ''Easton's Bible Dictionary'': Zerubbabel 
* Loeb Family Tree: Zerubbabel
Bingolotto

***Bingolotto*** er et svensk spillprogram som går på svensk TV4 hver søndag kl. 18&ndash;20. Det sendes ca. 40 program per år. Overskuddet går direkte til det svenske foreningslivet. Programmet startet sine sendinger i 1989, først på lokal-TV, men fra 1991 på riksdekkende TV.

Den 20. september 2007 kunngjorde Folkspel (som eier *Bingolotto*) at *Bingolotto* flyttet sendingsdag fra søndag til den opprinnelige lørdagen. Samtidig kunngjorde de at *Bingolotto* kom til å sende på kanalen TV 4 Plus. *Guldkvällar*, påskeprogram samt sesongfinaler kommer fremdeles til å sendes på den ordinære TV 4. Programmet kan også sees via TV 4 Play.

For å være med i spillet må man ha en «bingolott» (bong). Hovedtyngden i programmet er at man får bingo på bongen sin. Man kan så ringe inn til programmet og vinne en «låda». Man kan også bli trukket ut på serie- og bongnummer, eller bare deler av bongnummeret. Den største premien man kan vinne er ett snurr på «Superchanshjulet», hvor man kan vinne opptil tre millioner svenske kroner.

Programleder er Rickard Olsson. Tidligere programledere har vært Leif «Loket» Olsson, Lasse Kroner, Gunde Svan, Lotta Engberg, Jan Bylund, Marie Serneholt og Ingvar Oldsberg. I tillegg er det også underholdning, artister og sofagjester.

Det er to sesonger per år (vår og høst). Hver sesong har som regel en gullkveld og en oppesitterkveld/sesongfinale, hvor det er mange flere og høyere gevinster. I slutten av hver måned er det også en månedsfinale hvor det også er flere og høyere gevinster, dog ikke så mange og store som på gullkveld og oppesitterkveld/sesongfinale.

Det finnes enkeltbonger som koster 50 kroner. Ved månedsfinaler, gullkveld og oppesitterkveld/sesongfinale finnes det også en dobbelbong som dobler alle gevinster. Denne koster 100 kroner.

I tillegg til bonger har Bingolotto også en julekalender som selges fra ca. 1. oktober til 23. desember, hvor premiene er blant annet penger, reiser og biler.
Man har også *SverigeLotten*, hvor man kan vinne over fem millioner kroner.

Bingolotto eies av Folkspel i Sverige &ndash; «foreningslivets eget spelbolag». Programmet produseres av Eyeworks Gothenburg. Bongene kan bare kjøpes i Sverige, og programmet kan bare sees via svensk TV 4.

## Priser
* Enkelbong 50 SEK
* Dobbelbong 100 SEK
* Bingolottos julekalender 50 SEK
* «Sverigelotten» 25 SEK

## Referanser


## Eksterne lenker
* 
*
Yrjö Kivivirta

**Yrjö Kivivirta** er en tidligere finsk skihopper som konkurrerte på 1920-tallet.

## Meritter
*Ski-VM 1926 &ndash; 5.-plass i normalbakke (med 2 hopp på 33,5 meter)

## Referanser


## Eksterne lenker
*
Aristobulus

**Aristobulus** eller **Aristobulos** er et navn som opprinnelig er gresk og som betyr «god rådgiver».

## Utbredelse
Det greske navnet *Αριστόβουλος* som kan transkriberes *Aristóvoylos* er noe brukt i Hellas. *Aristobulus* er den latiniserte formen av navnet.

Tabellen nedenfor gir en detaljert oversikt over populariteten til fornavnet Aristobulus og varianter av dette i noen av de landene hvor statistikk er tilgjengelig.

## Kjente personer med navnet

* Aristobulus fra Cassandreia, gresk historiker
* Aristobulus fra Paneas, gresk-judeisk filosof

Personer i Makkabeerslekten:

* Aristobulus I
* Aristobulos II
* Aristobulus III

Personer i Herodes-dynastiet:

* Aristobulus, sønn av Herodes den store
* Aristobulus den yngre
* Aristobulus av Chalkis

## Referanser


## Eksterne lenker
*
Fellingstitrering

**Fellingstitrering** er en kjemisk reaksjon der en bruker en standardløsning med kjent løsning og kjent konsentrsjon, som når i reaksjon med prøveløsningen, feller ut et stoff. Det gjør det mulig å finne ut ukjent konsentrasjon av prøveløsning 

Et eksempel er Mohrs titrering, hvor man bruker sølvnitrat for å finne konsentrasjonen av halogenioner.
Anfin Skaaheim

**Anfin Jarle Skaaheim** (1939–2016) var en norsk luthersk teolog og kirkeleder på siste del av 1900- og begynnelsen av 2000-tallet.

Skaaheim var utdannet prest fra Menighetsfakultetet i Oslo, der han ble cand.theol. i 1966. Han hadde hele sin yrkesaktive karriere innenfor kristelig organisasjonsliv, blant annet som landsungdomssekretær i Indremisjonsselskapet, generalsekretær i Norges Kristelige Student- og Skoleungdomslag, generalsekretær i Indremisjonsselskapet og generalsekretær i Normisjon.

Skaaheim sto sentralt i fusjonen mellom Det norske lutherske Indremisjonsselskap og Den norske santalmisjon til Normisjon.

Skaaheim utga flere bøker innenfor ulike genrer som teologi, kirkeliv, oppbyggelse, biografier og humor.

## Referanser
Fylkesvei 75 (Hedmark)

**Fylkesvei 75 i Hedmark** gikk mellom Vognvegen og Hamar stasjon i Hamar kommune.
Traséer: Hamar stasjon – Hakabekkvegen (1,3&nbsp;km), Storhamargata vest – Vognvegen (3,9&nbsp;km)

2019 ble veien erstattet av fylkesvei 223, fylkesvei 1750, og fylkesvei 1752.

## Kommuner og knutepunkter

## Referanser


## Eksterne lenker
* Vegvesenets vegkart
For Fattig og Rik

***For Fattig og Rik*** var et norsk kristent «oppbyggelsesblad» som ble utgitt som tidsskrift i perioden fra 1848 til 2000, og som det meste av tiden av hovedorgan for Det norske lutherske Indremisjonsselskap.

*For Fattig og Rik* ble etablert av presten Honoratus Halling i 1848, med undertittelen «Et blad til Oppbyggelig Underholdning». Bladet ble senere overtatt av Den norske Lutherstiftelse (senere Det norske lutherske Indremisjonsselskap) og ble organisasjonens hovedorgan. Redaksjonen var hele tiden i Oslo.

Særlig på første halvdel av 1900-tallet hadde *For Fattig og Rik* en sentral plass innenfor norsk kirkeliv, der profilerte personer som Johan Martin Wisløff og Ole Hallesby gav sine kommentarer inn i den norske kirkedebatten. Opplagsmessig nådde *For Fattig og Rik* sitt høydepunkt like etter andre verdenskrig. I 1946 hadde bladet et opplag på over 60&nbsp;000. I forbindelse med fusjonen mellom Det norske lutherske Indremisjonsselskap og Den norske santalmisjon, ble både Santalmisjonens blad, *[[Santalen]]*, og Indremisjonsselskapets blad, *For Fattig og Rik*, videreført i magasinet *[[Agenda 3:16]]*.

## Redaktører

*Honoratus Halling (1848–1855)
*Olai Skullerud (1856–1858)
*Nils Jacob Laache (1858, 1859–1873)
*Christian Høy Müller (1858–1859)
*H.E. Hansen (1870–1883)
*C. Gundersen (1883, 1884–1885)
*H.G. Heggtveit (1883–1890)
*M.A. Evindvig (1884–1887)
*Søren Pederson (1887–1888)
*Gustav Jensen (1888–1892)
*Carsten Hansteen (1891–1892)
*David Vogt (1892–1895)
*Hartvig Halvorsen (1896–1897)
*Ole Iversen (1898–1912)
*B.T. Rusdal (1900–1907)
*Johan Martin Wisløff (1912–1944)
*Hans Edvard Wisløff (1945–1954)
*Torvald Øberg (1954–1963)
*Magne C. Krohn (1963–1964)
*Arne Paulsen (1964–1970)
*Bjarne Stoveland (1969–1972)
*Bent Reidar Eriksen (1972–1977)
*Svein Rise (1978–1979)
*Kurt Hjemdal (1980–1981)
*Nils-Tore Andersen (1981–1982)
*Gunnar Husan (1983–1986)
*Trond Johansen (1986–1989)
*Dag Arthur Aasbø (1989–1991)
*Åge Løsnesløkken (1991–1995)
*Jon Kleveland (1995–1998)
*Geir Øystein Andersen (1999–2000)

## Referanser
Fylkesvei 74 (Hedmark)

**Fylkesvei 74 i Hedmark** gikk mellom Kårtorp i Ringsaker og Stortorget i Hamar. Veiens lengde var 5,5&nbsp;km.

2019 ble veien erstattet av fylkesvei 1747, fylkesvei 1748 og fylkesvei 1758.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 187

**Fylkesvei 1754** går mellom Vognvegen og Vangsvegen i Hamar kommune.

Strekningen ble fastlagt 2019, og består av hovedtraséen til den tidligere  fylkesvei 77 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 1744

**Fylkesvei 1744** går mellom Bergshøgda i Ringsaker og Børstad i Hamar kommune.

Frem til 2019 hadde veien betegnelsen fylkesvei 72 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
George M. Dallas

**George Mifflin Dallas** (født 10. juli 1792 i Philadelphia i Pennsylvania, død 31. desember 1864 i Philadelphia i Pennsylvania) var en amerikansk senator fra Pennsylvania og den 11. visepresident i USA under James Knox Polk i perioden 4. mars 1845 til 4. mars 1849.

Dallas hadde en skiftende karriere med stillinger som ambassadesekretær, banksjef, ordfører, statsadvokat, jurist, senator og som ambassadør til Moskva og London.

Byen Dallas i Texas har trolig fått sitt navn etter George M. Dallas.

## Referanser


## Litteratur
* Hatfield, Mark O. George Mifflin Dallas. *Vice-Presidents of the United States, 1789-1983.* Washington: U.S. Government Printing Office. 1979.

## Eksterne lenker
* 
*
Lars Høgvold

**Lars Høgvold** (1888–1963) var en norsk skiløper. Han var en av landets beste skiløpere i tiden 1909–1926. Han ble tildelt kongepokalen i 1911. I 1916 ble han tildelt Holmenkollmedaljen. Han representerte Lillehammer skiklubb. Lars Høgvold var aktiv på ski på den tiden det var kombinert som gjaldt. Han ble nummer 2 i hovedlandsrennet (NM) i Brumunddal 1913 og ble premiert i Holmenkollen i en årrekke. Etter endt karriere fortsatt han innen skiidretten som leder av skiklubben på Lillehammer og han var også styremedlem i Norges Skiforbund og leder for mange delegasjoner norske skiløpere i utlandet. Han var formann i Lillehammer Indrettsforening de 12 først årene etter stiftelsen, æresmedlem fra 1932 og var leder for laget som vant Holmenkollstafetten 1929. Lars Høgvold var også en av dem som gikk opp traseen til det som ble Birkebeinerrennet. Selv deltok han en gang, i 1933 og ble nr. 2 i sin klasse.

Han arbeidet i sportsforretningen P.T. Helleberg på Lillehammer, og avanserte etterhvert til butikksjef. Han var onkel av Magnus Djupdræt.

## Meritter
* Ski-VM 1926 &ndash; 6.-plass i spesielt hopp

## Referanser


## Eksterne lenker
* 
* Skiforeningen.no med PDF-fil på vinnere av Holmenkollmedaljen
Hartvig Sætra

**Hartvig Sætra** (1933–2004) var en norsk skribent som skrev mye i avisene *[[Dag og Tid]]* og *[[Friheten]]*. 

Sætra var en ihuga venstreradikaler og målmann. Han var opprinnelig med i SV (1975–1983), men meldte seg i 1999 inn i NKP etter å ha vært partiløs en periode. Sætra brukte mye tid på det han kalte «å avsløre medieløgnene» om krigene i det tidligere Jugoslavia. En annen sak han engasjerte seg for var det samiske folkets rettigheter.

På 1970- og 80-tallet brukte Sætra mye tid på å dokumentere overgrepene til Pol Pot i Kambodsja. Dette førte naturlig nok til sterkt uvennskap med andre folk som sympatiserte med RV og AKP. 

I kjølvannet av Lund-rapporten viste det seg at Sætra hadde en omfangsrik mappe hos POT.

Sætra skrev flere bøker og blir av mange vurdert som en viktig premissleverandør for diskusjonen om økologi og sosialisme i Norge.

Han var en pådriver for opprettelsen av Reisa nasjonalpark.

Han ble født i Krødsherad i Buskerud, hvor han vokste opp som enebarn. Faren døde før han ble født.
Han gikk folkeskole på grendeskolen Snersrud i Krødsherad, realskole i Vikersund i Modum og gymnas i Hønefoss i Ringerike (1952).
Deretter dro han til Gratangen for å jobbe som lærer.
Han tok lærerskolen i Oslo, før han returnerte til Gratangen.
Han ble gift i 1959, paret fikk sønnene Gunnar og Dagfinn.
Han arbeidet i skolen som adjunkt, senere lektor med hovedfag i botanikk i 1971.
Han studerte også fysikk, kjemi, matematikk og nordisk mellomfag.

Han var lærer og lektor på Kongsbakken videregående skole i Tromsø, men flest år var han i Nordreisa hvor han blant annet underviste på Nordreisa videregående skole.

Han giftet seg for andre gang 19. februar 2000.
I 2001 fikk han Vinjeprisen fra Riksfondet for nynorsk presse. 

Fra april 1999 var han syk med kreftdiagnose. Han døde 29. februar 2004 i Tromsø.

## Bøker
* 1971 – *Populismen i norsk sosialisme,* Pax forlag, ISBN 82-530-0010-3
* 1973 – *Den økopolitiske sosialismen,* Pax forlag, ISBN 82-530-0567-9
* 1986 – *[[Reisaelva|Reisavassdraget]] : floraen i Reisavassdraget, Troms*, Universitetet i Tromsø, Institutt for museumsvirksomhet
* 1990 – *Jamvektssamfunnet er ikkje noko urtete-selskap*, Det Norske Samlaget, ISBN 82-521-3577-3

## Priser
* Vinjeprisen 2001

## Eksterne lenker
* Hartvig Sætra 1933-2004 på http://www.friheten.no
* Hartvig Sætra, (1933–2004). En minneside fra NKP i Midt-Norge
I Can’t Explain

**«I Can't Explain»** er en sang med det engelske rockebandet The Who i 1965, hovedsakelig skrevet av Pete Townshend. Det var den første singelen med bandet under navnet The Who.

«I Can't Explain» ble også gitt ut som åpningssangen i The Whos utgivelse i 1971 albumet *[[Meaty Beaty Big and Bouncy]]*. Her kommenterer Townshend at sangen har nære slektskap til The Kinks' hit «You Really Got Me». Bandet har som regel inkludert sangen i konsertoppsetningene, gjerne tidlig i konsertene. Sangen er med på konsertalbumet *[[Live at Leeds]]* og er åpningssang på The Whos DVD *Live at Lyon* fra 2006.

Gitarriffet som åpner sangen har blitt kopiert utallige ganger, blant annet i The Clashs «Clash City Rockers» og «Guns on the Roof». 

Sangen uttrykker ungdoms frustrasjoner med å både komme til orde og kunne uttrykke seg på en måte som gjør at en blir hørt og lyttet til i samfunnet av voksne, og den arroganse (reell eller ikke reell) ungdom kan føle at de blir møtt med av «de voksne». Unge mennesker trykket derfor sangen til sitt bryst og gjorde at The Who umiddelbart etablerte seg som et talerør for de mange ungdommer som fant det vanskelig å kommunisere med samfunnet omkring. Dette er et tema som går igjen i flere av The Whos senere produksjoner, ikke minst i «My Generation»

Et utdrag av sangen blir framført av Elton John i hans cover versjon av «Pinball Wizard» til filmen *[[Tommy]]* fra 1975.

David Bowie har spilt inn en versjon av sangen på sitt album *[[Pin Ups]]* fra 1973 og den har blitt spilt inn av heavy metal bandet Scorpions i 1989.

The Whos originalversjon er blitt rangert som nummer 371 i bladet Rolling Stones liste over de 500 viktigste sangene gjennom tidene.

## Eksterne lenker
* The Who spiller sangen på en promotionsfim fra 1965
Substitute

**«Substitute»** er en sang av The Who, skrevet av Pete Townshend. Den kom først ut som singel i mars 1966 og nådde 5.-plass på de engelske hitlistene. Senere ble den inkludert i albumet *[[Meaty Beaty Big and Bouncy]]* fra 1971. Sangen var opprinnelig oppfattet som en kommentar til oppfatningen om at The Who skulle være et substitutt (erstatning) for Rolling Stones, mens den senere er sett på som en kommentar til den fremmedgjøringen som ligger i å viske ut skillet mellom et skapt image og virkeligheten slik at et kunstig image overtar virkelighetsoppfatningen. 

Sangen har vakt oppsikt, ikke bare på grunn av teksten, men også den intense bassen til John Entwistle. Fra ca. 1:50 ut i sangen overtar den som det melodibærende elementet, noe som unektelig var svært dristig på midten av 1960-tallet. Sangen har et høyt driv og ble svært populær blant fansen. Den blir spilt på de fleste The Who-konserter. En konsertversjon er tatt med på det etter hvert klassiske The Who-albumet *[[Live at Leeds]]* og på *[[Live at the Isle of Wight Festival 1970]]*.

Da singelen skulle gis ut i USA ble tekstlinjen «I look all white but my dad was black» (jeg ser ut som om jeg er hvit, men faren min var svart) ansett for å være for kontroversiell for det publikumet, og ble derfor endret til «I try walking forward but my feet walk back» (Jeg prøver å gå framover, men mine føtter går bakover).

Punk rockgruppen The Ramones spilte inn sangen på albumet Acid Eaters og sangen ble også gitt ut som singel av Sex Pistols.

Et klipp av sangen er med i filmen School of Rock.

## Eksterne lenker
* Originalpromovideo fra 1966
* The Who framfører ''Substitute'' 18. mai 1974
Cytologi

**Cytologi** (*cyto-*, nylatin *cytus*, «celle» og *-logi*, gresk *-logia*, «ord»), eller **cellelære** og **cellulær biologi**, er et eget vitenskapelig fag innen biologiske fag som omfatter læren om studier av celler, deres struktur og funksjonalitet.

Alle levende organismer er laget av celler. En celle er den grunnleggende livsenheten som er ansvarlig for levende og funksjon av organismer. Cellebiologi er studiet av de strukturelle og funksjonelle enhetene til celler. Cellebiologi omfatter både prokaryote og eukaryote celler og har mange underemner som kan omfatte studiet av stoffskifte (metabolisme), cellesignalering, cellesyklus, biokjemi og cellesammensetning. Studiet av celler utføres ved hjelp av flere mikroskopiteknikker, cellekultur og cellefraksjonering. Disse har åpnet for og blir for tiden brukt til oppdagelser og forskning knyttet til hvordan celler fungerer, og gir til slutt innsikt i å forstå større organismer. 

Å kjenne til komponentene i celler og hvordan celler fungerer er grunnleggende for alle biologiske vitenskaper, samtidig som det er avgjørende for forskning innen biomedisinske felt som kreft og andre sykdommer. Forskning innen cellebiologi er sammenkoblet med andre felt som genetikk, molekylærgenetikk, molekylærbiologi, klinisk mikrobiologi, immunologi og cytokjemi.

## Cytologiske prøver
Den vanligste cytologiske prøven er avskrap fra livmorhalsen som taes enten på grunn av underlivsplager, eller som del av det offentlige screeningprogrammet. Denne prøven kan vise forandringer på grunn av livmorhalskreft eller den kan avsløre forandringer som kan utvikle seg til slik kreft. Det er vanlig å bruke en trepinne eller en børste som gnies mot overflaten av livmorhalsen der slimhinnen går over fra å bestå av flate celler i skjeden, til slimhinnen som i livmoren er mykere og løsere. Det er i overgangen mellom disse typene slimhinne den vanlige livmorhalskreften dannes.

Det er også mulig å sentrifugere væsker for å studere celler fra urin, ascites,(væske fra bukhulen), pleuravæske (væske fra lungehulene), cerebrospinalvæske (væske mellom hjernehinnene) og så videre.

Ved undersøkelse av kuler som kan være kreft kan det være aktuelt å ta "punksjonscytologisk prøve", det vil si at en nål/sprøytespiss stikkes inn i kulen. Enkelte ganger er det nødvendig med undertrykk, men oftest er det tilstrekkelig kun å skyve sprøytespissen med raske bevegelser i kulen. Materialet sprøytes så ut på ut på en glassplate / objektglass. Når dette er farget studeres cellene under mikroskop, gjerne av en spesialist i patologi.

Ved cytologisk undersøkelse kan det bestemmes forskjellige typer celler etter hvor de kommer fra, og det kan sees tegn på betennelse eller kreftforandringer.

## Referanser


## Eksterne lenker
* 
* «Cytologi», *Kreftregisteret*
Richard Mentor Johnson

**Richard Mentor Johnson** (1780–1850) var en amerikansk kongressrepresentant, senator og USAs niende visepresident, i Martin Van Burens presidentperiode 1837&ndash;1841. Johnson kom fra staten Kentucky.

Han er bemerkelsesverdig blant annet fordi han levde i et åpenlyst samboerforhold med familiens slave Julia Chinn, som han behandlet som sin hustru. Paret hadde to døtre: Adaline Chinn Johnson og Imogene Chinn Johnson.

## Referanser


## Eksterne lenker
* 
*
William R. King

**William Rufus DeVane King** (født 7. april 1786, død 18. april 1853) var medlem av representantenes hus fra Nord-Carolina, senator innvalgt fra Alabama, og USA 13. visepresident. Bortsett fra John Tyler og Andrew Johnson, som begge måtte overta presidentstillingen etter at deres forgjengere i presidentembedet var avgått ved døden, er King den visepresidenten i USA med kortest tjenestetid. William R. King var visepresident i 45 dager.

King var syk av tuberkulose da han ble valgt, og avla eden som visepresident under et rekonvalesentopphold på Cuba. Han døde to dager etter at han kom hjem til Alabama. Embedet som visepresident var ledig ut valgperioden. 

## Referanser


## Eksterne lenker
* 
*
Rossendale

**Rossendale** er et administrativt distrikt i Lancashire i England. Det består av flere små, tidligere industribyer i dalen elven Irwell renner gjennom. Administrasjonssenteret er Rawtenstall. 

Distriktet ble opprettet 1. april 1974 ved sammenslåing av Bacup, Haslingden, Rawtenstall, deler av Ramsbotton og Whitworth. 

## Steder i distriktet

* Bacup
* Cloughfold, Crawshawbooth
* Edenfield
* Greave
* Haslingden, Helmshore
* Laund, Loveclough, Lumb
* Newchurch
* Rawtenstall, Rockcliffe
* Shawforth, Stacksteads, Stubbins
* Waterfoot, Weir, Whitworth
Trygve Brodahl

**Trygve Brodahl** (1905–1996) var en norsk langrennsløper som konkurrerte for Fossekallen IF på 1930-tallet. Han var sønn av Martin Brodahl fra Ådal og Marta Bolette (født Svingerud) fra Hole.

Han tok VM-sølv på 18 km i 1930, VM-bronse på 50 km og VM-sølv i stafett 1935. Han vant 18 km i Holmenkollen 1939 og NM 30 km i 1930 og 1939. Samme år ble han tildelt Holmenkollmedaljen. 

I senere år var Trygve Brodahl løypebas for Skiforeningen på Ringkollen, og lokalt gikk han bare under tilnavnet «Skautrollet», fordi han til stadighet kunne påtreffes på Krokskogen, der han vedlikeholdt og merket løypetraseene i sommerhalvåret og gikk opp løyper i vinterhalvåret. 

I 1941 etablerte han firmaet Trygve Brodahl & Co. Firmaet drev med fabrikasjon og salg av badstuovner og varmtvannsberedere. Produksjonen foregikk til dels i eget verksted på Hønefoss, dels hos underleverandører i Oslo. Badstuesaken var personlig for Brodahl, og hans innsats på området gis mye av æren for at badstue igjen ble populært i Norge.

Trygve var bror av Sverre Brodahl (1909–1998), en merittert langrennsløper som vant bronse i nordisk kombinert og sølv på 4x10 km stafett under vinter-OL 1936 og var én av grunnleggerne av skifabrikken Alme & Brodahl, som i 1950 fusjonerte med Splitkeinfabrikken, den gang eiet av Laila Schou Nilsen.

## Meritter
* Ski-VM 1930
** Sølv på 17&nbsp;km
* Ski-VM 1935
** Bronse på 50&nbsp;km
* Vinter-OL 1936
** 11.-plass på 50&nbsp;km
* Holmenkollrennet 1939
** Gull på 18&nbsp;km
** Holmenkollmedaljen 1939 (sammen Sven Selånger og Lars Bergendahl)
* Norgesmester på ski: 
** 1930 &ndash; 30&nbsp;km
** 1939 &ndash; 30&nbsp;km

## Referanser




## Eksterne lenker
* 
* Holmenkollenvinnere siden 1892 (PDF)
Kristian Hovde

**Alf Kristian Hovde** (født 6. desember 1903 i Vikersund, død 19. august 1969 samme sted) var en norsk langrenns- og kombinertløper som konkurrerte på 1920- og 30-tallet. Senere var han bakkesjef i Vikersundbakken.

Hovde ble nummer 4 på 30 km i Holmenkollen i 1927 og nummer 2 på 50 km samme sted i 1928. I 1930 tok han 4. plass på 17 km i VM, også det i Holmenkollen. Året etter ble han norgesmester på 30 km på Hamar. Samme år tok han sølvmedalje på 18 km under VM i Oberhof, og dessuten 5. plass på 50 km og 4. plass i kombinert. I OL i Lake Placid i 1932 ble han nummer 13 på 18 km. Han tok 4. plass på 18 km i Holmenkollen i 1934.

Kristian Hovde var medlem i komiteen som planla og fikk bygd Vikersundbakken. Senere sto han på for å få utbygd bakken som til slutt ble Nordens første og eneste skiflygingsbakke i 1966. Han drev Hovde Skifabrikk, som han overtok etter faren Alfred i 1938.

Kristian Hovde var bror til skihopperen Arne Hovde.

## Referanser


## Kilder
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6. s. 108
* Team Løver: Krestjans store femmil
*  Kristian Hovde – Profil og resultatoversikt hos FIS (langrenn)
*  Kristian Hovde – Profil og resultatoversikt hos FIS (kombinert)

## Eksterne lenker
*
Karneia

***Karneia*** (*Κάρνεια*) var en av de viktigste religiøse høytider i antikkens Sparta og andre doriske byer, holdt til ære for Apollon Karneios som ble dyrket i forskjellige deler av Peloponnes. Der var ni betydelige festivaler i den spartanske kalenderen. Av de viktigste ble *karneia*, *gymnopaidia* og *hyakinthia* avholdt ved Amyklai.

Navnet var trolig beslektet med Karnos eller Karneios (trolig med betydningen vær), som skulle ha vært guden Apollons favoritt, men ble uskyldig drept av Herakles' etterkommere, som derfor var opptatt av å sone udåden. Kanskje var han en eldre fruktbarhetsgud som var blitt erstattet av Apollon. 

*Karneia* begynte på den syvende dagen i måneden *karneios* (den athenske *metageitnion*) og varte i ni dager like før høstjevndøgn. Ni telt ble satt opp utenfor bymurene, bebodd av ni menn som levde som soldater og adlød kommandoen til en herald. Presten gjennomførte ofringer kjent som *agetes*, derfor var festivalen noen ganger kjent som *agetoria* eller *agetoreion*. Fra hver av de spartanske stammene ble det valgt ut fem ugifte menn (*karneitai*) som *agetes*-prester, et embete de holdt i fire år, hvor de måtte forbli ugifte. 

Noen av *karneitai* ble kalt *stafylodromoi* («drueranke–løpere»). I løpet av festivalen jaget *stafylodromoi* etter en mann som bar girlander. Det var et godt tegn for den kommende innhøstingen å fange ham. Trolig var han en midlertidig inkarnasjon av naturens fruktbarhet som måtte fanges, så fruktbarheten ikke forlot området.

Ifølge tradisjonen kunne ikke hæren forlate spartansk område under denne festivalen. De spartanske herskerne kunne ikke lede felttog eller erklære krig, og alle mannlige borgere måtte rense seg. På grunn av dette måtte athenerne kjempe i slaget ved Marathon alene, og Leonidas ble sendt til Thermopylene med bare 300 mann. Men når Herodot og Thukydides forteller at spartanerne ikke hadde lov å angripe en fiende i løpet av høytiden, var dette et forbud som gjaldt under alle de store greske høytidene.  

*Karneia* ble også feiret i den doriske byen Kyrene i Nord-Afrika, slik det bevitnes i Pindars fjerde pythiske ode og Kallimakhos' hymne til Apollon.

## Referanser
Berenike

**Berenike** (født 28 e.Kr.) var eldste datter av kong Herodes Agrippa I og hans hustru Kypros. Hun ble beryktet for sin livsstil. Det lille man vet om henne fra samtidige kilder, er nedskrevet av den den jødisk-romerske historikeren og hagiografen Josefus (37–ca. 100) og den romerske historikeren og senatoren Tacitus (56–120 e.Kr.). 

Josefus forteller om tre ulike ekteskap. Berenikes første mann, Marcus Julius Alexander (16–44 e.Kr.) døde ganske snart etter at ekteskapet ble inngått. Da han døde, giftet hun seg med sin farbror Herodes av Chalkis, og levde med ham frem til han døde, da Berenike var bare rundt 20 år gammel. Med Herodes av Chalkis fikk hun to sønner.  

Hun levde en lang tid som enke, og bodde i sin bror Herodes Agrippa IIs hus. Det ble sagt at de levde sammen i et incestuøst forhold. I Apostlenes gjerninger forteller Lukas om de to søsknene som om de var en konge med sin dronning. Berenike ville ha slutt på ryktene og giftet seg med kong Polemon av Kilikia. Ekteskapet holdt ikke lenge. Berenike lengtet tilbake til broren og forlot sin mann til fordel for ham. 

På et senere tidspunkt kom hun til Roma. Der skal hun en tid ha hatt et forhold til keiser Vespasian. Senere skal hun ha hatt et forhold til hans sønn og etterfølger, Titus. De skal ha ønsket å gifte seg, men romernes syn på judeerne umuliggjorde det.

## Referanser


## Kilder
* 
*Josefus *Antiquities of the Jews* (engelsk oversettelse)
*Josefus *Den jødiske krig*
* 
*Tacitus *The Histories* (engelsk oversettelse)
Plataiai

**Plataiai** (gresk: Πλαταιαί, *Plataiai*; latin: *Plataæ*) var en oldtidsby som lå i Antikkens Hellas i det sørøstlige Boiotia, sør for Theben. Byen ligger på trekantet klippeavsats rundt 300 meter over havflaten på den nordlige siden av fjellet Kithairon, nedenfor dagens landsby Plataiaí.

Byen var lokaliseringen for slaget ved Plataiai i 479 f.Kr. hvor en allianse av greske bystater beseiret perserne og gjorde slutt på perserkrigene. Theben angrep byen 431 f.Kr., deretter av Sparta i 429 f.Kr. som ødela den. Theben okkuperte stedet fram til 387 f.Kr. da den ble ødelagt på nytt. Athen tok imot de overlevende inntil Filip II av Makedonia lot Plataiai bli bygget opp igjen i 338 f.Kr. og byen vedvarte fram til slutten av antikken.

## Referanser


## Eksterne lenker
* «Battle of Plataea»
* «Plataea and the Fifth-Century Boeotian Confederacy» ved I. A. F. Bruce
Christian Ziege

**Christian Ziege**  (født 1. februar 1972 i Berlin i Tyskland) er en tidliger tysk fotballspiller og fotballtrener som er hovedtrener for den spanske klubben CD Atlético Baleares.

Christian Ziege spilte for klubbene Bayern München (1990–97), AC Milan (1997–99), Middlesbrough FC (1999–00), Liverpool FC (2000–01), Tottenham Hotspur (2001–2004), Borussia Mönchengladbach (2004–05). Han vant Bundesligaen to ganger med Bayern München og Serie A en gang med AC Milan, han har også vunnet UEFA-cupen to ganger med Bayern München i 1996 og med Liverpool i 2001 i tillegg vant han Ligacupen med Liverpool i 2001.

For  har han spilt 72 kamper og lagd ni mål. Han var med og vant EM i fotball 1996 og i tillegg var han med og spilte i fotball-VM 1998 og fotball-VM 2002, og EM i fotball 2000 i tillegg til det var han med i troppen til EM i fotball 2004 uten å få spille.

## Meritter

### Bayern München
* Bundesligaen 1994 og 1997.
* UEFA-cupen 1996.
* Liga-Pokal 1997.

### AC Milan
* Serie A 1999

### Liverpool
* Ligacupen 2001

### Tyskland
* EM i fotball 1996

## Referanser


## Eksterne lenker
* 
* 
*  Christian Ziege Eu-Football.info
*
Fritz Kaufmann

**Fritz Kaufmann** (født 15. april 1905 i Grindelwald, død 22. januar 1941 samme sted) var en sveitsisk skihopper og kombinertløper. Han tok sølvmedalje i hopp i VM i Oberhof i 1931. I OL i Lake Placid i 1932 ble han nummer 6 i spesielt hopp og 23 i kombinert. Han deltok også i VM i 1929, 1930, 1934 og 1938. Kaufmann ble sveitsisk mester i hopp i 1929 og 1930.

Plasseringer i spesielt hopp, VM og OL:

## Referanser


## Eksterne lenker
*
Fylkesvei 1804

**Fylkesvei 1804** går mellom Nashaug og Dørum i Hamar.

Frem til 2019 hadde veien betegnelen fylkesvei 111 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Juan Antonio Flecha

**Juan Antonio Flecha Giannoni** (født 17. september 1977 i Junín i Buenos Aires) er en spansk tidligere profesjonell landeveissyklist.

Han er den første person født i Argentina som har vunnet en etappe i Tour de France (2003). I 2004-sesongen syklet han for Fassa Bortolo og presterte bra i ritt som Flandern rundt, Paris–Roubaix og Liège-Bastogne-Liège, og tok seieren i Züri-Metzgete og Giro del Lazio.

Den påfølgende sesongen fikk han pallplasseringer i Gent-Wevelgem og Paris–Roubaix, og etablerte seg som en av de beste endagsrytterne. Da Fassa Bortolo-laget ble oppløst gikk han til det nederlandske laget Rabobank.

I 2007 var hans beste resultat andreplassen i Paris–Roubaix.

## Meritter

;2003
: Etappeseier i Tour de France
;2004
: Züri-Metzgete
: Giro del Lazio
: 7.-plass Gent-Wevelgem
;2005
: Etappeseier i Volta a la Comunitat Valenciana
: 2.-plass Gent-Wevelgem
: 3.-plass Paris–Roubaix
: 9.-plass HEW Cyclassics
;2006
: 4.-plass Paris–Roubaix
: 7.-plass sammenlagt Eneco Tour
: 2.-plass GP Ouest-France
;2007
: 2.-plass Omloop Het Volk
: 2.-plass Paris–Roubaix
;2008
: 3.-plass Flandern rundt
: Sammenlagtseier Circuit Franco-Belge
;2009
: 3.-plass Omloop Het Nieuwsblad
: 6.-plass Paris–Roubaix
;2010
:Omloop Het Nieuwsblad
: 3.-plass Paris–Roubaix
;2010
: 2.-plass Omloop Het Nieuwsblad

## Referanser


## Eksterne lenker
* 
*
Sûreté du Québec

**Sûreté du Québec** er den provinsielle politistyrken i Québec. Styrken har rundt 5200 ansatte og hovedkvarter i Montréal. Hovedoppgaven er å håndheve provinsielle lover og støtte kommunale politistyrker ved behov. Til tross for det store geografiske ansvarsområdet har styrken færre ansatte enn for eksempel den kommunale politistyrken i Montreal.

## Bilder

Helicoptere SQ.jpg|Politihelikopter
'11-'12 Dodge Charger Sûreté Du Québec Police (Rassemblement Mopar Valleyfield '12).JPG|Politibil
Sûreté du Québec black and white Ford Police Interceptor Utility.jpg|Politibil
Manifestation à Victoriaville015.JPG|Opprørspoliti fra Sûreté du Québec


### Distinksjoner

## Referanser


## Eksterne lenker
*
Justus fra Tiberias

**Justus av Tiberias** var en jødisk forfatter og historiker som levde og virket på den andre halvparten av 100-tallet e.Kr.

## Liv og virke
Svært lite er kjent om hans liv, unntatt hva som er blitt fortalt om hans politiske og litterære fiende Flavius Josefus, en annen samtidig jødisk historiker. Justus ble født i Tiberias, en by som den dag i dag ligger i Israel i fjellskråningene ved vestbredden av Genesaretsjøen. Den gangen var det en meget hellenistisk by i Galilea. Justus var sønn av en Pistus, og var åpenbart en velutdannet mann i gresk dannelse og kultur. I sin hjemby ble Justus en av de ledende borgerne. Politisk var han nært tilknyttet Herodes Agrippa II, den syvende og siste kongen i Judea av slekten til Herodes den store. 

I løpet av den første jødisk-romerske krig (66-73) havnet han i konflikt med Josefus, en ledende jødisk leder i Galilea. Ikke lenge etter at Josefus var blitt guvernør sto han bak en form for politisk-religiøst opprør, blant annet et forsøk på å rive palasset til Herodes etter sigende for at det var dekorert med dyrefigurer. Fra Josefus' egne skrifter synes det som om det var ham selv som var ansvarlig for at opprøret kom i gang, ikke Justus som uansett ble anklaget. Da romerne hadde gjenerobret Galilea søkte Justus tilflukt sammen med Agrippa. Vespasian, som ledet de romerske troppene, krevde at Justus ble henrettet, men Agrippa fikk ham reddet, og kun fengslet. Senere fikk Agrippa fikk ham utnevnt som sin sekretær, men sparket ham deretter som upålitelig.

Justus skrev et historieverk om krigen hvor han beskyldte Josefus for vanskelighetene i Galilea. Han framstilte sin tidligere herre Agrippa i et lite fordelaktig lys, men utga ikke sin bok før etter at Agrippa var vel død. Han skrev også en krønike over det jødiske folket fra Moses til Agrippa II. Dessverre har begge hans verker blitt bevart i kun fragmenter.

Flavius Josefus, Justus' rival, kritiserte dennes redegjørelse av krigen og forsvarte sin egen atferd i sin selvbiografi. Det er fra dennes polemiske avsnitt som det meste som er kjent om Justus liv er blitt avledet.

## Referanser


## Eksterne lenker
* Justus i *Jewish Encyclopedia*
Live at Leeds

***Live at Leeds*** er et konsertalbum med The Who som ble gitt ut i 1970. Albumet er en samling fra den konserten bandet holdt i kantinen på Leeds universitet Valentinsdagen 14. februar 1970. Albumet var gruppens første konsertalbum og ble det mest populære av gruppens livealbum. I 2003 ble det rangert på 170.-plass på bladet Rolling Stones liste over de 500 viktigste album gjennom tidene. The New York Times kalte albumet «the best live rock album ever made».https://web.archive.org/web/20060821004354/http://www.townshendbio.com/Chap%204.htm  Nylig plasserte *Q magazine* albumet på topp over listen over tidenes største livealbum.https://web.archive.org/web/20070502042421/http://reporter.leeds.ac.uk/press_releases/current/live_at_leeds.htm 

Etter at gruppen hadde gitt ut rockeoperaen *Tommy* i 1969, dro The Who på en stor turne for å promotere albumet. Da de mot slutten av 1969 vendte tilbake til England ønsket de å gi ut et konsertalbum fra turneen. I stedet for å gå igjennom det materialet de hadde fra turneen, bestemte de at de i stedet skulle holde to konserter, en i Leeds og dagen etter i Hull og bruke materiale fra disse konsertene til en utgivelse. Tekniske problemer gjorde at de ikke kunne bruke noe av materialet fra konserten i Hull, da bassgitaren ikke ble tatt skikkelig opp. Slik ble det konserten i Leeds som ble materialet for livealbumet.

Albumcoveret ser ut som et enkelt piratkopi-cover fra den tiden: enkelt pappcover med teksten *The Who | Live At Leeds* trykket med enkle blokkbokstaver som om det var stemplet med blekk. 

## Sporliste
### Originalalbumet fra 1970
#«Young Man Blues»  (Allison)  4:30  
#«Substitute»  (Townshend)  2:16  
#«Summertime Blues»  (Capehart/Cochran)  2:34  
#«Shakin' All Over»  (Kidd)  2:51  
#«My Generation»  (Townshend)  4:56  
#«Magic Bus»  (Townshend)  2:07 

### Utvidet utgivelse fra 1995

#«Heaven and Hell» (Entwistle) – 4:50
#«I Can’t Explain» (Townshend) – 2:58
#«Fortune Teller» (Neville) – 2:34
#«Tattoo» (Townshend) – 3:42
#«Young Man Blues» (Moose Allison) – 5:51
#«Substitute» (Townshend) – 2:06
#«Happy Jack» (Townshend) – 2:13
#«I'm a Boy» (Townshend)- 4:41
#«A Quick One, While He's Away» (Townshend) – 8:41
#«Amazing Journey»/«Sparks» (Townshend) – 7:54
#«Summertime Blues» (Capeheart, Cochran) – 3:22
#«Shakin' All Over» (Kidd) – 4:34
#«My Generation» (Townshend) – 15:46
#«Magic Bus» (Townshend) – 7:46

**Deluxe*-utgivelsen inneholder dessuten den foreløpig siste live-versjonen av rockeoperaen *Tommy*.

## Litteratur
*
Service de police de la Ville de Montréal

**Service de police de la Ville de Montréal** (**SPVM**) er den kommunale politistyrken i Montréal i Canada. Styrkens ansvarsområde omfatter 496 kvadratkilometer og 1,8 millioner innbyggere. Der er 49 politistasjoner.

## Struktur
Politistyrkens gradsstruktur og styrketall er slik:

* *Directeur* (direktør) (1)
* *Directeur adjoint* (underdirektør) (3)
* *Assistant-directeur* (assisterende direktør) (8)
* *Inspecteur-chef* (sjefinspektør) (14)
* *Inspecteur* (inspektør) (12)
* *Commandant* (kommandant) (91)
* *Lieutenant* (løytnant) (50), *Lieutenant-détective* (kriminalløytnant) (63)
* *Sergent* (sersjant) (449), *Sergent-détective* (kriminalsersjant) (550)
* *Agent* (konstabel) (3,141)

SPVM har også omkring 1000 sivilt tilsatte, samt 200 politikadetter.

## Se også
* Sûreté du Québec

## Eksterne lenker
*
Rattata (Lucky Luke)

**Rattata** er en fiktiv hund fra tegneserien Lucky Luke.
Han debuterte i 1960 i eventyret *Jakten på Brødrene Dalton («Sur la piste des Dalton»), og har siden forekommet i flere album.

I 1987 ble en egen humorserie lansert, til dels i albumlange eventyr, og til dels i halvsideavsnitt.

Serien Rattata har blitt produsert av blant andre [[Morris (serieskaper)|Morris]], [[Xavier Fauche]], [[Jean Léturgie]], [[Bob de Groot]], [[Vittorio Leonardo]], [[Eric Adam]] og [[Michel Janvier]].

Rattata er kjent som verdens dummeste hund fra Lucky Luke. Han har også sin egen albumserie. De fleste som ser Rattata tror han er en Coyote, men han er en blanding av alle verdens hunderaser.

På fransk heter figuren Ran-Tan-Plan, et navn som parodierer en annen firbent helt – [[Rin Tin Tin]].

== Album ==
*En oversikt over norske utgivelser av Rattata-album.''
Grimstadjolle

**Grimstadjolla** ble konstruert av  Sam O. Berge fra Grimstad. Båten er klinkbygget med fast kjøl. Selve skroget har likhetspunkter med Oslojolle. Det er utført med en bred planke til kjøl. Til denne er boltet en fast kjøl, først i tre og nederst en jernkjøl. Dette er samme løsning som bl.a. i kjølbåtene Kutter, Knarr og BB11.

Båten ble tegnet som en juniorbåt i 1943. Tyskerne hadde satt forbud mot båter med større seilføring, og *Grimstadjolla* fikk 10 m², som var akseptert.

Antall båter økte etter krigen og kom opp i ca. 200 i Grimstad og Oslofjorden. Senere også en antall i Bergen og Ålesund og var i en periode en stor regattaklasse. Rundt 1980 var klassen imidlertid "død" og mange båter forsvant. På begynnelsen av 1990-tallet oppstod det imidlertid et initiativ i Grimstad og mange gamle båter ble restaurert. I dag (2016) er det ca. 60 seilende *Grimstadjoller*.

## Eksterne lenker
* Grimstadjolleklubben
Christine O’Neil

**Christine Merle O'Neil** (født 19. mars 1956) er en tidligere profesjonell kvinnelig tennisspiller fra Australia.

Sin største fremgang som tennisspiller fikk hun i 1978 da hun som den første ikke seedede kvinnen vant Grand Slam-turneringen Australian Open, en bedrift som hun var alene om frem til 2007, da useedede Serena Williams vant, som nummer 81 på rankingen over verdens kvinnelige singlespillere. O'Neil er også den siste fra Australia som har vunnet singleturneringen for damer.

## Grand Slam titler
*  **[[Australian Open]]:**
** Single damer – 1978 (hun beseiret Betsy Nagelsen med 6–3, 7–6 i finalen)

## Referanser


## Eksterne lenker
*
Steve Elliott

**Steve Elliott** (født 29. oktober 1978 i Derby, Derbyshire, England) er en engelsk fotballspiller som har spilt for tre engelske klubber. Han er forsvarsspiller og spiller nå for Bristol Rovers i Football League Two.

## Biografi
Steve Elliott, som har vært en del av Derby County sitt fotballakademi, startet sin karriere i Derby i 1997. Han debuterte for Derby den 16. september 1997 da de slo Southend United 1-0 i den engelske ligacupen. Den 17. desember 1997 fikk han sin første ligakamp for *the Rams*, og det skjedde mot Newcastle United i en kamp i Premier League. Totalt spilte han 3 ligakamper og 3 cupkamper for Derby i 1997/98-sesongen. Den påfølgende sesongen ble det 11 ligakamper, mens han i 1999/00-sesongen fikk bokført 20 ligakamper for klubben fra Derbyshire. Deretter ble det 6 ligakamper både i 2000/01-sesongen og 2001/02-sesongen før han noterte seg for 23 ligakamper og 1 ligamål i 2002/03-sesongen. Målet, som var hans første klubbmål for Derby, scoret han 25. november 2002 i en kamp mot Milton Keynes Dons. 

Etter 4 ligakamper for Derby i første del av 2003/04-sesongen valgte Steve Elliott å signere på en låneavtale med Blackpool i november 2003, og han debuterte for *the Seasiders* 15. november 2003 i en ligakamp mot Chesterfield. I februar 2004 ble låneavtalen omgjort til en permanent avtale og en måned senere var Elliott med på å vinne FA Trophy som Blackpoolspiller da de 21. mars 2004 slo Southend United 2-0 i finalen på Millennium Stadium i Cardiff.

Sommeren 2004 gikk Elliott gratis til Bristol Rovers, og han debuterte for Rovers 7. august 2004 i en kamp mot Mansfield Town. Den 26. februar 2005, i en ligakamp mot Macclesfield Town, scoret han sitt første mål for *the Gas*. Totalt fikk han med seg 41 ligakamper og 2 ligamål i sin første sesong for Bristol Rovers, mens han 2005/06-sesongen stoppet på 45 ligakamper og 2 ligamål.

## Karriere som spiller

## Meritter
Vant FA Trophy med Blackpool i 2004.

## Referanser


## Kilder
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07* (side 448).  Headline Book Publishing, London. ISBN 0-7553-1526-X

## Eksterne lenker
*